**Hotărârile Adunării Generale ale Reprezentanţilor Membrilor CCINA Constanţa**

Adunarea Generală a Reprezentanţilor Membrilor CCINA Constanţa s-a desfăşurat în data 26.03.2020, ora 12.00, fiind statutară, din punct de vedere al modului de convocare şi al prezenţei numărului de firme membre. Având în vedere instituirea stării de urgenţă şi măsurile restrictive impuse de autorităţi, 23 firme membre (dintre reprezentanţi) au transmis mandate de reprezentare şi 3 au fost prezente, din totalul de 33 firme membre care au calitatea de Reprezentanţi, astfel ca adunarea a fost statutară, fiind întrunit cvorumul necesar adoptării hotărârilor Adunării Generale a Reprezentanţilor Membrilor CCINA Constanţa.

Ordinea de zi aprobată de Colegiul de Conducere în sesiunea trimestrială din data de 06.03.2020 a fost supusă aprobării, astfel cum a fost comunicată şi prezentată si a fost aprobată cu unanimitate de voturi.

În urma prezentării şi dezbaterii materialelor înscrise pe ordinea de zi, în cadrul Adunării Generale a Reprezentanţilor Membrilor CCINA Constanţa, s-au adoptat următoarele hotărâri:

1. S-a aprobat Raportul Colegiului de Conducere privind activitatea desfăşurată de C.C.I.N.A. Constanţa în anul 2019.

2. S-a ratificat situaţia economico-financiară la data de 31.12.2019, respectiv bilanţul financiar – contabil încheiat la 31.12.2019, aprobate de Colegiul de Conducere.

3. S-a ratificat B.V.C.-ul şi lista de investiţii / dotări pe anul 2020, aprobate de Colegiul de Conducere.

4. S-a aprobat raportul auditorului financiar pe anul 2019 și s-a aprobat descărcarea de gestiune a Colegiului de Conducere pentru activitatea din anul 2019.

5. S-a aprobat Programul de acţiuni pe anul 2020, cu menţiunea că acesta a suferit modicări, având în vedere instituirea stării de urgenţă în România, fiind anulate sau reprogramate unele evenimente. Programul de acţiuni al CCINA Constanţa pentru anul în curs poate fi completat, oricând pe parcursul anului, la propunerea firmelor membre.

6. S-au aprobat obiectivele strategice ale CCINA Constanta pentru perioada 2020-2024.

7. S-au aprobat nivelurile cotizaţiei de membru, a serviciilor şi facilităţilor acordate membrilor Camerei în anul 2020, în sensul menţinerii actualelor niveluri de cotizaţie, precum şi facilităţile acordate membrilor, astfel cum au fost aprobate în Adunarea Generală din 2019.

8. S-a împuternicit Colegiul de Conducere al C.C.I.N.A. Constanţa să aprobe modificări/ rectificări ale BVC şi ale listei de investiţii/ dotări pe parcursul anului 2020, precum şi a BVC şi a listei de investiţii/ dotări pentru trimestrul I al anului 2021.

9. S-a aprobat reînnoirea mandatului membrilor Colegiului de Conducere, pentru un nou mandat de 4 ani, prin reconfirmarea acestora, în actuala componentă, însă cu reducerea numărului membrilor Colegiului, de la 13, la 11, în cadrul Adunării Generale a Reprezentanților Membrilor Camerei, în conformitate cu art. 28 pct. 2 din Statutul CCINA Constanța, pentru următorul mandat 2020-2024.

10. S-a aprobat reînnoirea mandatului Preşedintelui C.C.I.N.A. Constanta, pentru un nou mandat de 4 ani, pentru următorul mandat 2020-2024.

 11. S-a aprobat menținerea cuantumului indemnizației Președintelui, Vicepreședinților și membrilor Colegiului de Conducere, pentru participarea acestora la activitatea Colegiului de Conducere.

12. S-a aprobat menținerea acelorași supleanți pentru membrii Colegiului de Conducere, cu înlocuirea celor care nu mai îndeplinesc condițiile statutare.

În conformitate cu prevederile statutare, toate materialele dezbătute în cadrul Adunării Generale a Reprezentanţilor Membrilor CCINA Constanţa vor fi publicate pe site-ul CCINA Constanţa.

Preşedinte

Mihai Daraban